বিশ্বকাপ খেলার পরও শিরোপা ছুয়ে দেখার মতো সৌভাগ্য হয়নি। পর্তুগাল ১৯৬২ ও ১৯৭০ সালের বিশ্বকাপ খেলার সুযোগই পায়নি। ফলে ইউসেবিও ও তার দল পর্তুগাল খেলতে পেরেছিল মাত্র একটা বিশ্বকাপ। ১৯৬৬ সালে সেবার ইউসেবিও দল নিয়ে সেমিফাইনাল চলে গিয়েছিলেন, তবে চ্যাম্পিয়ন ইংল্যান্ডের কাছে হেরে বিদায় নিতে হয় পর্তুগালকে। ইউসেবিও হলেন পর্তুগালের ইতিহাসে অন্যতম সেরা খেলোয়াড়দের একজন। তারই দেখানো রাস্তায় পরবর্তীতে হেঁটেছে লুইস ফিগো কিংবা ক্রিশ্চিয়ানো রোনালদোরা। ইউসেবিও পর্তুগিজ ক্লাব বেনফিকায় খেলে প্রথম আলোচনায় আসেন। এরপর ১৯৬৬ বিশ্বকাপে গিয়ে করেন নয় গোল। তার জন্ম মোজাম্বিকে। মনে করা হয়, আফ্রিকায় জন্ম নেওয়া সেরা ফুটবলার তিনি। তিনি আপাদমস্তক একজন ভদ্রলোক ছিলেন। পর্তুগালে তার ডাকনাম ছিল ‘ও রেই’; এর অর্থ হলো রাজা!